
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 7T/8/2026 8726010109 25. 02. 2026 JUDr. Peter Koman ECLI:SK:OSPP:2026:8726010109.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad samosudcom JUDr. Petrom Komanom v y d á v a podľa § 353 ods. 1 Trestného poriadku tento rozhodol: Obvinený A. B., nar. XX.XX.XXXX v C., trvale bytom C., D. XXXX/XX, E. C. j e v i n n ý, ž e dňa 27.01.2026 v čase pred 22:40 hod. potom, čo požil alkoholické nápoje, ktoré u neho zvýšili koncentráciu alkoholu na najmenej 1,14 mg/l vydychovaného vzduchu (čo predstavuje 2,38 promile), viedol ako vodič osobné motorové vozidlo továrenskej značky Dacia Logan, evidenčného čísla C., kde toto vozidlo viedol po štátnej ceste 1/66 ul. F. v meste Kežmarok v smere na obec Huncovce, pričom pri autobusovej zastávke vedľa budovy Zlatý bažant na ul. F. v meste C., nerešpektoval zákonnú výzvu na zastavenie vozidla dávanú hliadkou Obvodného oddelenia Policajného zboru v Kežmarku, ktorá v danom úseku vykonávala dohľad nad bezpečnosťou a plynulosťou cestnej premávky, a s vozidlom pokračoval ďalej v smere na obec Huncovce, kde následne odbočil smerom na miestnu komunikáciu ul. G. G. H., a tam bol hliadkou Obvodného oddelenia Policajného zboru v Kežmarku za pomoci svetelného a výstražného znamenia umiestneného na služobnom cestnom vozidle zákonným spôsobom zastavený, a kontrolovaný na ul. G. G. H., vedľa budovy Základnej školy G. G. H. č. 2 v meste C., kde po stotožnení bol hliadkou polície vyzvaný, či je ochotný sa podrobiť dychovej skúške na zistenie požitia alkoholu, s čím vodič súhlasil, a za pomoci prístroja Alkotest Dräger s výrobným číslom ARMF- 0625, bol dňa 27.01.2026 v čase o 22:40 hod. podrobený dychovej skúške s pozitívnym výsledkom 1,14 mg/l vydychovaného vzduchu (čo predstavuje 2,38 promile),
teda - vykonával v stave vylučujúcom spôsobilosť, ktorý si privodil vplyvom návykovej látky inú činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím
spáchal
- prečin ohrozenia pod vplyvom návykovej látky podľa § 289 ods. 1 Trestného zákona,
a za to mu ukladá: Podľa § 289 ods. 1 Trestného zákona s použitím § 38 ods. 2 Trestného zákona trest odňatia slobody vo výmere 6 (šiestich) mesiacov. Podľa § 49 ods. 1 písm. a) Trestného zákona mu výkon trestu podmienečne odkladá. Podľa § 50 ods. 1 Trestného zákona mu určuje skúšobnú dobu vo výmere 16 (šestnástich) mesiacov. Podľa § 61 ods. 1, ods. 2 Trestného zákona súd obvinenému ukladá trest zákazu činnosti viesť všetky druhy motorových vozidiel na dobu 18 (osemnásť) mesiacov. - vykonával v stave vylučujúcom spôsobilosť, ktorý si privodil vplyvom návykovej látky inú činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, Poučenie: Proti tomuto trestnému rozkazu možno podať odpor na podpísanom súde do 8 dní od jeho doručenia. Ak proti trestnému rozkazu podá v lehote odpor oprávnená osoba, samosudca nariadi hlavné pojednávanie. Ak proti výroku o náhrade škody, ktorým bola priznaná náhrada škody podá v lehote odpor poškodený, trestný rozkaz sa ruší vo výroku o náhrade škody a samosudca uznesením poškodeného odkáže na občianske súdne konanie, prípadne na konanie pred iným príslušným orgánom. Obvinený, osoby, ktoré sú oprávnené podať v prospech obvineného odpor (len so súhlasom obvineného), poškodený a prokurátor môže zobrať odpor späť dovtedy, kým súd nezačne hlavné pojednávanie. Trestný rozkaz sa stane právoplatným a vykonateľným ak - odpor nebol podaný; uplynutím lehoty na podanie odporu, - odpor bol vzatý späť; dňom jeho späťvzatia.

